CELEX: 62020CN0489
Language: da
Date: 2020-10-02 00:00:00
Title: Sag C-489/20: Anmodning om præjudiciel afgørelse indgivet af Lietuvos vyriausiasis administracinis teismas (Litauen) den 2. oktober 2020 — UB mod Kauno teritorinė muitinė

14.12.2020   
            
            
               DA
            
            
               Den Europæiske Unions Tidende
            
            
               C 433/34
            
         
      Anmodning om præjudiciel afgørelse indgivet af Lietuvos vyriausiasis administracinis teismas (Litauen) den 2. oktober 2020 — UB mod Kauno teritorinė muitinė
      (Sag C-489/20)
      (2020/C 433/43)
      Processprog: litauisk
      
         Den forelæggende ret
      
      Lietuvos vyriausiasis administracinis teismas
      
         Parter i hovedsagen
      
      
         Sagsøger: UB
      
         Sagsøgt: Kauno teritorinė muitinė
      
         Præjudicielle spørgsmål
      
      
                  1)
               
               
                  Skal artikel 124, stk. 1, litra e), i Europa-Parlamentets og Rådets forordning (EU) nr. 952/2013 (1) af 9. oktober 2013 om EU-toldkodeksen [udelades] fortolkes således, at en toldskyld ophører, når smuglervarer i en situation som den i hovedsagen omhandlede er blevet beslaglagt og derefter konfiskeret, efter at de allerede er blevet indført (overgået til forbrug) i Unionens toldområde på en ikke-forskriftsmæssig måde?
               
            
                  2)
               
               
                  Såfremt det første spørgsmål besvares bekræftende, skal artikel 2, litra b), og artikel 7, stk. 1, i Rådets direktiv 2008/118/EF (2) af 16. december 2008 om den generelle ordning for punktafgifter og om ophævelse af direktiv 92/12/EØF samt artikel 2, stk. 1, litra d), og artikel 70 i Rådets direktiv 2006/112/EF (3) af 28. november 2006 om det fælles merværdiafgiftssystem da fortolkes således, at forpligtelsen til at betale punktafgifter og/eller moms ikke ophører, når smuglervarer, som i den foreliggende sag, beslaglægges og efterfølgende konfiskeres, efter at de allerede er blevet indført på en ikke-forskriftsmæssig måde (overgået til forbrug) i Unionens toldområde, selv om toldskylden er ophørt af den årsag, der fremgår af artikel 124, stk. litra e), i forordning (EU) nr. 952/2013?
               
            
         (1)  EUT 2013, L 269, s. 1.
      
         (2)  EUT 2009, L 9, s. 12.
      
         (3)  EUT 2006, L 347, s. 1